Otto Bauer
Store norske leksikon,Historie,Verdens historie og samtidshistorie,Europa,Østerrikes historie
Otto Bauer var en østerriksk sosialdemokratisk politiker. Han regnes som den fremste representanten for austromarxismen.
Bauer var utenriksminister i Tysk-Østerrike etter Victor Adlers død i november 1918. Da hans arbeid for Tysk-Østerrikes tilslutning til den rikstyske republikken strandet i 1919, gikk Bauer ut av regjeringen og ble sitt partis parlamentariske fører. Helt til arbeiderbevegelsens nederlag i februarkampene mot Engelbert Dollfuss' diktaturregjering i 1934 stod han som sitt partis ubestridte fører, og utøvde også stor innflytelse innenfor Den sosialistiske arbeiderinternasjonale. Bauer emigrerte til Tsjekkoslovakia i 1934, og reiste kort før sin død til Paris.Han utga en rekke verker, blant annet Die österreichische Revolution i 1923, Sozialdemokratische Agrarpolitik i 1926 og Zwischen zwei Weltkriegen i 1935. Les mer i Store norske leksikon austromarxisme Victor Adler Engelbert Dollfuss Den sosialistiske arbeiderinternasjonale Anschluss Østerrikes historie